CELEX: 62015TN0477
Language: sk
Date: 2015-08-20 00:00:00
Title: Vec T-477/15: Žaloba podaná 20. augusta 2015 – European Dynamics Luxembourg a i./ECHA

3.11.2015   
            
            
               SK
            
            
               Úradný vestník Európskej únie
            
            
               C 363/40
            
         Žaloba podaná 20. augusta 2015 – European Dynamics Luxembourg a i./ECHA
   (Vec T-477/15)
   (2015/C 363/49)
   Jazyk konania: angličtina
   
      Účastníci konania
   
   
      Žalobcovia: European Dynamics Luxembourg SA (Luxemburg, Luxembursko), European Dynamics Belgium SA (Brusel, Belgicko), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: M. Sfyri, advokát)
   
      Žalovaná: Európska chemická agentúra (ECHA)
   
      Návrhy
   
   Žalobcovia navrhujú, aby Všeobecný súd:
   
               —
            
            
               zrušil rozhodnutie žalovanej o udelení zákazky týkajúcej sa fázy 2 užšieho verejného obstarávania ECHA/2014/86, ktoré bolo žalobcom oznámené v liste žalovanej z 25. júna 2014, ktorým boli žalobcovia informovaní o tom, že ich ponuka nebola úspešná a že zákazka sa udelila inému konzorciu,
            
         
               —
            
            
               uložil žalovanej povinnosť nahradiť žalobcom škodu spôsobenú stratou príležitosti uzavrieť zmluvu vo výške 5 20  000 eur, a
            
         
               —
            
            
               uložil žalovanej povinnosť nahradiť trovy konania žalobcov aj v prípade, že táto žaloba sa zamietne.
            
         
      Dôvody a hlavné tvrdenia
   
   Na podporu svojej žaloby žalobcovia uvádzajú dva žalobné dôvody.
   
               1.
            
            
               Prvý žalobný dôvod sa zakladá na tom, že ECHA porušila svoju povinnosť odôvodnenia v rámci hodnotenia ich ponuky, pretože neuviedla relatívne výhody víťaznej ponuky.
            
         
               2.
            
            
               Druhý žalobný dôvod sa zakladá na tom, že ECHA sa dopustila viacerých zjavne nesprávnych posúdení pri hodnotení ich ponuky, a subsidiárne, že v štádiu hodnotenia ponúk zaviedla nové a neznáme kritériá.